
Pereentie 27, 33950 Pirkkala

KOIRAN LUOVUTUSSOPIMUKSEN EHDOT
1. Luovutettava koira
[bookmark: bookmark=id.gjdgxs][bookmark: bookmark=id.1fob9te]Tämä sopimus koskee seuraavaa koiraa:
	[bookmark: bookmark=id.3dy6vkm][bookmark: Text1]Koiran nimi:      
(yhdistyksen antama nimi, sekä mahdollinen uusi nimi)

	[bookmark: Check1][bookmark: bookmark=id.30j0zll][bookmark: Check2]Sukupuoli: 	Naaras	|_|		Uros 	|_|

	[bookmark: bookmark=id.4d34og8][bookmark: Text2]Mikrosirunumero:      

	[bookmark: Text3]Arvioitu syntymäaika:      

	[bookmark: bookmark=id.2s8eyo1][bookmark: Text4]Lisätiedot:      


2. Vastaanottaja
	[bookmark: Text5]Nimi:      
	[bookmark: Text8]Syntymäaika:      

	[bookmark: Text6]Osoite:      

	[bookmark: Text7]Sähköposti:      
	[bookmark: Text9]Puhelinnumero:      


Tässä sopimuksessa Woffa ry:stä käytetään nimitystä "yhdistys" ja koiran vastaanottajasta nimitystä "vastaanottaja".
3. Koiran luovutus ja vastuu
Koira luovutetaan vastaanottajalle sopimuksessa ilmoitettuna luovutuspäivänä. Luovutuksesta lähtien vastaanottaja vastaa koiran asianmukaisesta hoidosta, hyvinvoinnista, pitopaikasta sekä hoidosta aiheutuvista kustannuksista, ellei osapuolten välillä ole kirjallisesti toisin sovittu. Vastaanottaja sitoutuu huolehtimaan koirasta voimassa olevan eläinten hyvinvointilainsäädännön mukaisesti sekä järjestämään koiralle tarvittavan eläinlääkinnällisen hoidon. Vastaanottajan tulee ilmoittaa yhdistykselle viipymättä, mikäli koira katoaa, karkaa tai joutuu muutoin vastaanottajan hallinnan ulkopuolelle.
4. Koiran omistus ja haltijuus
Koiran omistusoikeus siirtyy vastaanottajalle, kun tässä sopimuksessa sovittu kulukorvaus on kokonaisuudessaan maksettu, ellei osapuolten välillä ole kirjallisesti toisin sovittu. Koiran haltijuuden vaihtamisesta tehdään erillinen ilmoitus Ruokaviraston koirarekisteriin voimassa olevan lainsäädännön mukaisesti. Vastaanottaja sitoutuu huolehtimaan osaltaan siitä, että haltijuuden vaihdos ilmoitetaan asianmukaisesti. Mikäli kulukorvausta ei ole kokonaisuudessaan maksettu, koira säilyy yhdistyksen omistuksessa, ellei kirjallisesti ole toisin sovittu.
5. Koiran edelleen luovuttaminen ja uudelleensijoittaminen
Vastaanottaja ei saa myydä, lahjoittaa tai muutoin luovuttaa koiraa pysyvästi kolmannelle osapuolelle ilman yhdistyksen etukäteistä kirjallista suostumusta. Mikäli vastaanottaja ei pysty jatkamaan koiran pitämistä, hänen tulee olla viipymättä yhteydessä yhdistykseen. Koiran uudelleensijoittaminen pyritään tällöin järjestämään yhteistyössä yhdistyksen kanssa. Vastaanottaja sitoutuu huolehtimaan koirasta siihen saakka, kunnes koiralle on järjestetty uusi soveltuva koti tai muu asianmukainen hoitopaikka, ellei yhdistyksen kanssa ole kirjallisesti toisin sovittu. 
Mikäli koiralle joudutaan etsimään uusi sijoituspaikka, vastaanottaja sitoutuu kohtuudella ja mahdollisuuksiensa mukaan myötävaikuttamaan koiran kuljetuksen järjestämiseen uuteen sijoituspaikkaan. Vastaanottaja voi täyttää velvollisuutensa joko kuljettamalla koiran itse tai järjestämällä koiralle kuljetuksen. Velvollisuus koskee ainoastaan kuljetusta, joka on etäisyyden, ajankohdan ja muiden olosuhteiden perusteella kohtuudella järjestettävissä. Yhdistyksellä ei ole velvollisuutta järjestää tai kustantaa koiran kuljetusta vastaanottajan puolesta.
Uudelleensijoitustilanteissa maksettua kulukorvausta ei palauteta.
6. Koiran lopettaminen
Vastaanottaja ei saa lopettaa koiraa ilman eläinlääkärin arviota. Mikäli koiran terveydentila tai hyvinvointi edellyttää kiireellistä eläinlääkinnällistä arviota tai lopettamista, vastaanottajan tulee toimia eläimen hyvinvoinnin turvaamiseksi ja olla mahdollisuuksien mukaan viipymättä yhteydessä yhdistykseen.
7. Yhteydenpito luovutuksen jälkeen
Vastaanottaja sitoutuu ilmoittamaan yhdistyksen nimeämälle yhteyshenkilölle koiran sopeutumisesta uuteen kotiin luovutusta seuraavana päivänä. Vastaanottajan ja yhdistyksen suositellaan pitävän yhteyttä koiran tilanteesta vähintään kerran kuukaudessa ensimmäisen kuuden kuukauden ajan. Vastaanottaja sitoutuu ilmoittamaan yhdistykselle ilman aiheetonta viivytystä koiran olennaisista terveydentilaan, käyttäytymiseen tai elämäntilanteeseen liittyvistä muutoksista, joilla voi olla merkitystä koiran hyvinvoinnille tai sijoituksen onnistumiselle.
8. Yhdistyksen oikeus saada tietoja koiran tilanteesta
Yhdistyksellä on oikeus tiedustella koiran vointia ja sopeutumista luovutuksen jälkeen. Yhdistyksellä on lisäksi oikeus ehdottaa koiran tilanteen arvioimiseksi kotikäyntiä. Kotikäynnistä sovitaan vastaanottajan kanssa etukäteen. Mikäli yhdistyksellä on perusteltu syy epäillä, ettei koiran hyvinvoinnista huolehdita asianmukaisesti, yhdistys voi pyytää vastaanottajalta selvitystä koiran tilanteesta ja tarvittaessa ryhtyä käytettävissään oleviin oikeudellisiin tai muihin asianmukaisiin toimenpiteisiin koiran hyvinvoinnin turvaamiseksi.
9. Yhteystietojen muutokset
Vastaanottaja sitoutuu ilmoittamaan yhdistykselle ilman aiheetonta viivytystä nimensä, puhelinnumeronsa, sähköpostiosoitteensa tai muiden yhteystietojensa muutoksista.
10. Koiran passi ja muut asiakirjat
Yhdistys säilyttää koiran passia ja muita koiraa koskevia asiakirjoja yhden kuukauden ajan luovutuspäivästä, minkä jälkeen asiakirjat toimitetaan vastaanottajalle sopimuksessa ilmoitettuun osoitteeseen, ellei osapuolten välillä ole kirjallisesti toisin sovittu. Vastaanottajalle voidaan pyynnöstä toimittaa asiakirjoista skannattu tai muu sähköinen kopio.
11. Sopimusrikkomus
Mikäli vastaanottaja olennaisesti rikkoo tämän sopimuksen ehtoja eikä korjaa rikkomusta yhdistyksen kirjallisesta huomautuksesta kohtuullisessa määräajassa, yhdistyksellä on oikeus vaatia sopimuksen purkamista ja koiran palauttamista yhdistykselle. Jos kyseessä on koiran hyvinvoinnin kannalta kiireellinen tai vakava tilanne, yhdistyksellä on oikeus ryhtyä välittömästi asianmukaisiin toimenpiteisiin koiran hyvinvoinnin turvaamiseksi. Koiran palauttamista koskevat mahdolliset erimielisyydet ratkaistaan Suomen lain mukaisesti.
12. Kulukorvaus
Koiran kulukorvaus on:
· 700 euroa, josta vähennetään aiemmin maksettu 200 euron varausmaksu. Loppusumma, 500 euroa, tulee olla kokonaisuudessaan maksettuna viimeistään 14 päivää ennen koiran matkustamista Suomeen tai ennen koiran siirtymistä kotihoidosta uuteen kotiin.
· 500 euroa yli 7-vuotiaista koirista sekä koirista, jotka luovutetaan erityisadoptiona. Aiemmin maksettu 200 euron varausmaksu vähennetään kulukorvauksesta, jolloin loppusummaksi jää 300 euroa. Loppusumma tulee olla kokonaisuudessaan maksettuna viimeistään 14 päivää ennen koiran matkustamista Suomeen tai ennen koiran siirtymistä kotihoidosta uuteen kotiin.
Vastaanottajan erillisestä pyynnöstä koiralle voidaan tehdä rabiesvasta-ainetesti ja/tai multiresistenttien bakteerien viljely. Vasta-aine testin hinta 100 euroa ja viljelyn 100 euroa, eivätkä nämä kustannukset sisälly kulukorvaukseen. Mikäli vastaanottaja haluaa, että koiralle tehdään edellä mainitut tutkimukset tai jompikumpi niistä, pyydämme ilmoittamaan asiasta koiran varauksen yhteydessä, jotta tutkimukset voidaan toteuttaa kohdemaassa ennen koiran saapumista Suomeen.
Kulukorvaus (ja mahdolliset lisätestit) on maksettava Woffa ry:n tilille (FI8415443000095013).
Kulukorvauksen tarkoituksena on kattaa yhdistykselle koiran hoidosta, eläinlääkinnästä, kuljetuksista, rokotuksista, tunnistusmerkinnästä, asiakirjoista ja muista koiran pelastamiseen ja sijoittamiseen liittyvistä toimenpiteistä aiheutuneita kustannuksia.
13. Sopimuksen hyväksyminen
Allekirjoittamalla tämän sopimuksen vastaanottaja vahvistaa tutustuneensa sopimuksen ehtoihin, ymmärtäneensä niiden sisällön ja hyväksyvänsä ne itseään sitoviksi. Sopimus on laadittu kahtena samansisältöisenä kappaleena, yksi kummallekin osapuolelle.
14. Woffa ry:n omistajarekisteri
[bookmark: Check3]|_|	Yhteystietoni saa tallentaa Woffa ry:n omistajarekisteriin. Omistajarekisteriin merkitään nimi, osoite, puhelinnumero sekä sähköpostiosoite.
	Sopimus tulee palauttaa allekirjoitettuna yhdistyksen edustajalle ennen eläimen luovuttamista

